J e g y z ő k ö n y v

**Készült:** a Bezenye Községi Önkormányzat Képviselő-testületének 2022. április 26. napján 18.00 órakor Bezenye Községi Önkormányzat Kultúrházában megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel mind a 7 megválasztott képviselő jelen van. Az ülés jegyzőkönyvének hitelesítésére Sándor Vincéné és Szakos Géza képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontját, és javasolja azokat elfogadni. (7 igen)

A képviselő-testület *egyhangúlag* az alábbi határozatot hozza:

**50/2022.(IV.26.) h a t á r o z a t**

Bezenye Községi Önkormányzat képviselő-testülete a 2022. április 26-i ülésén az alábbi napirendi pontokat tárgyalja:

1. Tájékoztató az Önkormányzat ingatlankataszteréről

2. Hevi Mesterkonyha Kft. gyermekélelmezés, közétkeztetési normái és térítési díjainak ajánlata

3. A civil szervezetek támogatási keretének felosztása

4. Családsegítő beszámolója a 2021. évről

5. A 22/2022. önkormányzati határozat módosítása

6. Földesné Varga Eszter védőnő saját gépjárművel történő munkába járásának költségtérítése

7. A Helyi Választási Bizottság tagjainak megválasztása

 Felelős: Márkus Erika polgármester

 Határidő: azonnal

1. **Napirendi pont *(1. számú melléklet szerint)***

 Tájékoztató az Önkormányzat ingatlankataszteréről

Márkus Erika polgármester elmondja, hogy jogszabály alapján a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 110.§ (2) bekezdése előírja, hogy az éves zárszámadáshoz a vagyonállapotról vagyonkimutatást is kell készíteni.

Deák Tamás az ingatlankataszterről szóló tájékoztatót elkészítette, Márkus Erika polgármester asszony felkéri Deák Tamás urat, hogy tájékoztassa a képviselő-testületet az ingatlankataszterről.

Deák Tamás elmondja, hogy az önkormányzatok ingatlankataszteri nyilvántartása az 1993-as évekre nyúlik vissza, akkor papír alapú volt, jelenleg pedig egy KATA rendszerben rögzítenek. A nyilvántartás tartalmazza az utak hosszát, épületek értékét, ezekről országos statisztikát is készítenek minden évben kétszer. A nyilvántartásba az ingatlanok, utak, területek nyilvántartási érték szerint vannak rögzítve, de piaci értéket nem képeznek. A nyilvántartott ingatlanokat 2018-tól egy ASP rendszerben is rögzíti az önkormányzat és a rendszer számolja az értékcsökkenést is, tehát kettős rögzítés van. A jelenleg elkészített ingatlankataszter napra kész, mert a TAKARNET rendszerrel év végén össze lett vetve és a tulajdoni lapok alapján lettek felrögzítve a nem szerepeltetett ingatlanok is.

Márkus Erika polgármester megköszöni a beszámolót és elmondja, hogy a pénzügyi bizottság tárgyalta a tájékoztatót, felkéri az elnök asszonyt tájékoztassa a megjelenteket a bizottságon elhangzottakról.

Nusser Györgyné bizottsági elnök, képviselő elmondja, hogy a pénzügyi bizottság tárgyalta az ingatlankataszterről szóló tájékoztatót és maradtak még megválaszolatlan kérdések a bizottsági ülésen, azokat szeretné feltenni most Deák Tamás úrnak.

Nusser Györgyné megkérdezi, hogy kerülnek be az új beruházások például egy út felújítás a kataszterbe?

Deák Tamás elmondja, hogy az önkormányzat szolgáltat adatot az útfelújításról és annak költségéről is, valamint a tulajdoni lapokat lekéri a földhivatalból és azt összeveti a nyilvántartással.

Nusser Györgyné elmondja, hogy a szennyvíztisztító felé vezető út nincs bent a nyilvántartásban, pedig az egy közel 100 millió forintot érő út.

Deák Tamás elmondja, hogy ezek a projektek a befejezés után vannak aktiválva a rendszerben.

Nusser Györgyné elmondja, hogy van az Ipari Parknál a 773. helyrajzi számon 14.584 négyzetméternyi szántó terület, melyről nem tudják, hogy milyen terület és van-e hasznosítva, valamint a gyalogos kishíd is szerepel a nyilvántartásban 0 értékkel, ez miért van így.

Deák Tamás elmondja, hogy helyismeret hiányában ő sajnos nem tudja, hogy az Ipari Parknál lévő területet milyen formában használja az önkormányzat. A gyalogos kishíd fel lelt vagyontárgyként szerepel az ingatlan nyilvántartásban és azért 0 értékű.

Nusser Györgyné elmondja, hogy a 397/2. helyrajzi számú ingatlan háromnegyed része az ő tulajdona, negyed része az önkormányzaté, de a nyilvántartás szerint az önkormányzaté.

Deák Tamás elmondja, hogy ez technikai probléma, mert a betétlap alapján kell rögzíteni a tételeket, de a rendszerben ő nem tud részleteket rögzíteni.

Nusser Györgyné elmondja, hogy az elmondott hibák alapján kérik a javításokat rögzíteni a nyilvántartásban, és ezután javasolta a pénzügyi bizottság elfogadásra a beszámolót.

Szakos Géza képviselő szót kér és megkérdezi, hogy a helyrajzi számokat lehet-e pontosítani a rendszerben?

Deák Tamás elmondja, hogy természetesen egyéni kérésre tud rögzíteni helyrajzi számot a rendszerben és ingatlan elnevezéseket is.

Márkus Erika polgármester javasolja a képviselő-testületnek, hogy a határozati javaslatot úgy fogadja el a képviselő-testület, hogy az önkormányzat ingatlankataszterétől szóló tájékoztatást megismerte és a felülvizsgálata után újra tárgyalja a képviselő-testület.

Márkus Erika polgármester szavazásra teszi fel a tájékoztató az önkormányzat ingatlankataszteréről szóló napirendi pontot.

A képviselő-testület *egyhangúlag 7 igen* szavazattal az alábbi határozatot hozza:

**51/2022.(IV.26.) h a t á r o z a t**

Bezenye Községi Önkormányzat Képviselő-testülete úgy határozott, hogy az önkormányzat ingatlankataszterétől szóló tájékoztatást megismerte és a felülvizsgálata után újra tárgyalja a képviselő-testület.

Felelős: Márkus Erika polgármester

Határidő: folyamatos

1. **Napirendi pont (2. számú melléklet szerint)**

Hevi Mesterkonyha Kft. gyermekélelmezés, közétkeztetési normái és térítési díjainak ajánlata

Márkus Erika polgármester elmondja, hogy a pénzügyi bizottság megtárgyalta a napirendi pontot és felkéri az elnök asszonyt tájékoztassa a jelen lévőket a bizottság döntéséről.

Nusser Györgyné bizottsági elnök, képviselő elmondja, hogy a bizottság nem javasolja a díjemelést elfogadni, amikor a veszélyhelyzet megszűnik, akkor tárgyalja újra a képviselő-testület, illetve a családokra sem lehet több terhet róni.

Márkus Erika polgármester szavazásra teszi fel a Hevi Mesterkonyha Kft. gyermekélelmezés, közétkeztetési normái és térítési díjainak ajánlata napirendi pontot.

A képviselő-testület *egyhangúlag, 7 igen szavazattal* az alábbi határozatot hozza:

**52/2022.(IV.26.) h a t á r o z a t**

Bezenye Községi Önkormányzat Képviselő-testülete úgy határoz, hogy Hevi Mesterkonyha Kft. gyermekélelmezés, közétkeztetési normái és térítési díjainak emelését nem fogadja el. A veszélyhelyzet megszűnését követően, azt javasolja újratárgyalni.

Felelős: Márkus Erika polgármester

Határidő: azonnal

1. **Napirendi pont *(2. számú melléklet szerint)***

 A civil szervezetek támogatási keretének felosztása

Márkus Erika polgármester elmondja, hogy a humán és a pénzügyi bizottság is tárgyalta a napirendi pontot, és felkéri az elnök asszonyokat tájékoztassák a jelen lévőket a bizottságok döntéséről.

Kammerhoffer Lívia bizottsági elnök, képviselő elmondja, hogy a bizottság egyhangúlag támogatja, mind a 4 civil szervezet működési támogatását.

Nussre Györgyné bizottsági elnök, képviselő elmondja, hogy a pénzügyi bizottság is egyhangúlag támogatja, mind a 4 civil szervezet működési támogatását.

Márkus Erika polgármester asszony elmondja, hogy 4 civil szervezet adott be kérelmet az önkormányzathoz a 2022. évi működésük és kiadásainak fedezésére, a Bezenyei Gyöngyvirág Nyugdíjas Klub, a Papréti Nőegylet, a Bezenyei Templomszépítők Közössége, a Papréti Zölddiófa Nyugdíjas Klub. A képviselő-testület a 2022. évi költségvetés elfogadásakor a civil szervezetek részére támogatást állapított meg. A működésükhöz minden szervezetnek külön-külön 150.000,- forint támogatást javasolt a polgármester asszony.

Márkus Erika polgármester szavazásra teszi fel a Bezenyei Gyöngyvirág Nyugdíjas Klub támogatási kérelem napirendi pontot.

A képviselő-testület *egyhangúlag*, *7 igen* szavazattal az alábbi határozatot hozta:

**53/2022. (IV.26.) bizottsági határozat**

Bezenye Községi Önkormányzat képviselő-testülete, úgy határoz, hogy az önkormányzat 2022. évi költségvetésben megállapított civil szervezetek támogatása előirányzat terhére, a Bezenyei Gyöngyvirág Nyugdíjasklub részére 150.000,- Ft támogatást biztosít. A támogatás a támogatási szerződés aláírását követő 8 napon belül kerül folyósításra. A működési költségekre nyújtott 150.000,- Ft összegű támogatással 2022. december 30. napig köteles a Támogatott elszámolni.

A Képviselő-testület felhatalmazza a polgármestert a támogatási szerződés megkötésére.

Felelős: Márkus Erika polgármester

Határidő: 2022. május 6.

 Márkus Erika polgármester szavazásra teszi fel a Papréti Nőegylet támogatási kérelem napirendi pontot.

A képviselő-testület *egyhangúlag*, *7 igen* szavazattal az alábbi határozatot hozta:

**54/2022. (IV.26.) bizottsági határozat**

Bezenye Községi Önkormányzat képviselő-testülete úgy határoz, hogy az önkormányzat 2022. évi költségvetésben megállapított civil szervezetek támogatása előirányzat terhére, a Papréti Nőegylet részére 150.000,- Ft támogatást biztosít. A támogatás a támogatási szerződés aláírását követő 8 napon belül kerül folyósításra. A működési költségekre nyújtott 150.000,- Ft összegű támogatással 2022. december 30. napig köteles a Támogatott elszámolni.

A Képviselő-testület felhatalmazza a polgármestert a támogatási szerződés megkötésére.

Felelős: Márkus Erika polgármester

Határidő: 2022. május 6.

Márkus Erika polgármester szavazásra teszi fel a Bezenyei Templomszépítők Közössége támogatási kérelem napirendi pontot.

A képviselő-testület *egyhangúlag, 7 igen* szavazattal az alábbi határozatot hozta:

**55/2022. (IV.26.) bizottsági határozat**

Bezenye Községi Önkormányzat képviselő-testülete úgy határoz, hogy az önkormányzat 2022. évi költségvetésben megállapított civil szervezetek támogatása előirányzat terhére, a Bezenyei Templomszépítők Közössége részére 150.000,- Ft támogatást biztosít. A támogatás a támogatási szerződés aláírását követő 8 napon belül kerül folyósításra. A működési költségekre nyújtott 150.000,- Ft összegű támogatással 2022. december 30. napig köteles a Támogatott elszámolni.

A Képviselő-testület felhatalmazza a polgármestert a támogatási szerződés megkötésére.

Felelős: Márkus Erika polgármester

Határidő: 2022. május 6.

Márkus Erika polgármester szavazásra teszi fel a Papréti Zölddiófa Nyugdíjas Klub támogatási kérelem napirendi pontot.

A képviselő-testület *egyhangúlag, 7 igen* szavazattal az alábbi határozatot hozta:

**56/2022. (IV.26.) bizottsági határozat**

Bezenye Községi Önkormányzat képviselő-testülete, úgy határoz, hogy az önkormányzat 2022. évi költségvetésben megállapított civil szervezetek támogatása előirányzat terhére, a Papréti Zölddiófa Nyugdíjas Klub részére 150.000,- Ft támogatást biztosít. A támogatás a támogatási szerződés aláírását követő 8 napon belül kerül folyósításra. A működési költségekre nyújtott 150.000,- Ft összegű támogatással 2022. december 30. napig köteles a Támogatott elszámolni.

A Képviselő-testület felhatalmazza a polgármestert a támogatási szerződés megkötésére.

Felelős: Márkus Erika polgármester

Határidő: 2022. május 6.

1. **Napirendi pont *(4. számú melléklet szerint)***

Családsegítő beszámolója a 2021. évről

Márkus Erika polgármester elmondja, hogy a humán bizottság tárgyalta a napirendi pontot, felkéri az elnök asszonyt tájékoztassa a megjelenteket a bizottság döntéséről.

Kammerhofer Lívia bizottsági elnök, képviselő elmondja, hogy a bizottság egyhangúlag elfogadta a családsegítő beszámolóját. Az bizottsági ülésen elhangzott, hogy bárkinek kérdése lenne Kissné Somogyi Hajnalka családsegítőhöz a testületi ülésen felteheti.

Márkus Erika polgármester elmondja, hogy Kissné Somogyi Hajnalka 2021. szeptemberétől látja el a családsegítői feladatokat Bezenye településen. Heti egy alkalommal hétfőnként 8:00-12:00 óráig van ügyfélszolgálata a családsegítő kollégának. A szolgálatuk tevékenységéről készült 2021. évi összesítőt Kissné Somogyi Hajnalka elkészítette, melyet a mellékelt demográfiai adatokkal is kiegészített beszámoló tartalmaz, fontos kiemelni, hogy az önkormányzatnak jó a kapcsolata a településen működő civil szervezetekkel, rendőrséggel, iskolával, óvodával, így a településen a problémás esetek száma kevés, vagy egyből megoldódik. A beszámolót minden év május 31-ig szükséges elfogadnia a képviselő-testületnek.

Kissné Somogyi Hajnalka elmondja, hogy valóban kirívó eset Bezenye településen nincs, illetve az esetszám is kevés. A tavalyi évben életviteli problémákkal küzdőknek segítettek, és két nagykorú személy gondnokság alá helyezési ügye vagy folyamatban.

Márkus Erika polgármester megköszönte a beszámolót és szavazásra teszi fel a családsegítő beszámolója a 2021. évről napirendi pontot.

A képviselő-testület *egyhangúlag, 7 igen* szavazattal az alábbi határozatot hozza:

**57/2022.(IV.26.) h a t á r o z a t**

Bezenye Községi Önkormányzat Képviselő-testülete Kissné Somogyi Hajnalka családsegítő 2021. évi beszámolóját megismerte, annak tartalmát elfogadja.

Felelős: Márkus Erika polgármester

Határidő: 2022. május 31.

1. **Napirendi pont *(5. számú melléklet szerint)***

 A 22/2022. önkormányzati határozat módosítása

Márkus Erika polgármester elmondja, hogy a 22/2022 (I. 26) számú határozattal Bezenye Községi Önkormányzat Képviselő-testülete úgy döntött, hogy a Terület- és Településfejlesztési Operatív Program Plusz keretében pályázatot nyújt be a TOP Plusz 1.2.3.-21 kódszámú „Belterületi utak fejlesztése” pályázati kiírásra. A projekt megvalósulási helyszínét technikai okokból pontosítani szükséges az alábbi adatokkal:

Kossuth utca I. (Névtelen utca) Bezenye Belterület 508/10 hrsz

Kossuth utca II. Bezenye Belterület 592 hrsz 9223 Bezenye Kossuth Lajos utca 592 hrsz.„felülvizsgálat alatt”

Kossuth utca III. Bezenye Belterület 508/5 hrsz 9223 Bezenye Kossuth Lajos utca „felülvizsgálat alatt”.

Márkus Erika polgármester szavazásra teszi fel a 22/2022. önkormányzati határozat módosítása napirendi pontot.

A képviselő-testület *egyhangúlag, 7 igen szavazattal* az alábbi határozatot hozza:

**58/2022.(IV.26.) h a t á r o z a t**

1. Bezenye Községi Önkormányzat Képviselő-testülete úgy határoz, hogy Terület- és Településfejlesztési Operatív Program Plusz keretében pályázatot nyújt be a TOP Plusz 1.2.3.-21 kódszámú „Belterületi utak fejlesztése” pályázati kiírásra.

A projekt megvalósulási helyszíne:

* a Kossuth utca I ütem esetében a Névtelen utca (a Petőfi utca és a Jókai utca közötti szakasz) Bezenye Belterület 508/10 hrsz alatt,
* a Kossuth utca II. ütem esetében a Bezenye Belterület 592 hrsz 9223 Bezenye Kossuth Lajos utca 592 hrsz.„felülvizsgálat alatt” címen, és
* a Kossuth utca III. ütem esetében a Bezenye Belterület 508/5 hrsz 9223 Bezenye Kossuth Lajos utca „felülvizsgálat alatt” címen.

A projekt becsült bruttó összege: 50.000.000,- Ft, mely támogatás 100%-os intenzitású.

1. A Képviselő-testület felhatalmazza a polgármestert, hogy a Győr-Moson-Sopron Megyei Önkormányzattal konzorciumi együttműködési megállapodás kössön a projekt előkészítésére és a projektmenedzsment tevékenység megvalósítására.
2. A Képviselő-testület felhatalmazza a polgármestert, hogy a piactér kialakításával kapcsolatos tervezői munkálatokat és egyeztetéseket megkezdje, és szükség esetén pályázati tanácsadói szolgáltatást vegyen igénybe.
3. Bezenye Községi Önkormányzat Képviselő-testülete úgy határoz, hogy amennyiben pályázati tanácsadói szolgáltatás igénybevétele szükséges, annak fedezetét a Bezenye Községi Önkormányzat 2022. és 2023. évi költségvetéseiben biztosítja
4. A Képviselő-testület felhatalmazza a polgármestert a pályázat benyújtására, támogatói okirat és a szerződések aláírására, illetve a szükséges nyilatkozatok megtételére.
5. A Képviselő-testület jelen határozattal egyidejűleg a Bezenye Községi Önkormányzat Képviselő-testületének 22/2022 (I. 26.) képviselő-testületi határozatát visszavonja.

Felelős: Márkus Erika polgármester

Határidő:azonnal

1. **Napirendi pont *(6. számú melléklet szerint)***

Földesné Varga Eszter védőnő saját gépjárművel történő munkába járásának költségtérítése

Márkus Erika polgármester asszony elmondja, hogy a 2022. évi költségvetés tervezésekor elmaradt Földesné Varga Eszter védőnő saját gépjárművel történő munkába járásának költségtérítésének betervezése. A 2021. évi teljesítési adatok szerint ez az összeg bruttó 120.810 Ft volt. Kéri a képviselő-testület tagjait, hogy az erre a célra bruttó 120.000 Ft átcsoportosítását engedélyezzék a tartalék terhére.

Márkus Erika polgármester szavazásra teszi fel Földesné Varga Eszter védőnő saját gépjárművel történő munkába járásának költségtérítése napirendi pontot.

A képviselő-testület *egyhangúlag, 7 igen szavazattal* az alábbi határozatot hozza:

**59/2022.(IV.26.) h a t á r o z a t**

Bezenye Községi Önkormányzat Képviselő-testülete úgy határoz, hogy Földesné Varga Eszter védőnő saját gépjárművel történő munkába járásának költségtérítésére a 2022. évi költségvetés tartaléka terhére, bérre bruttó 120. 000.- Ft-ot átcsoportosít.

Felkéri a pénzügyi munkatársakat, hogy a határozat végrehajtása érdekében a szükséges intézkedéseket tegyék meg.

Felelős: Márkus Erika polgármester

Határidő: azonnal

1. **Napirendi pont *(7. számú melléklet alapján)***

A Helyi Választási Bizottság tagjainak megválasztása

Márkus Erika polgármester asszony felkéri dr. Gáli Péter jegyző urat, terjessze elő a napirendi pontot.

dr. Gáli Péter jegyző úr elmondja, hogy úgy gondolta a következő általános polgármesteri választásig nem lesz szükség új HVB tagok megválasztására. Mivel az országgyűlési választás előtt a HVB három tagja is lemondott tisztségéről, így szükséges új HVB tagokat választani, mivel a településen egy helyi népszavazási kezdeményezés van folyamatban, így nem tudnak 2024-ig várni, pótolni kell a HVB tagokat, hisz 3 rendes és 2 póttagból kell összeállnia a helyi választási bizottságnak. A választási bizottság tagjainak és póttagjainak személyére a helyi választási iroda vezetője tesz indítványt, amelyhez módosító javaslat nem nyújtható be, megválasztásukról egy szavazással dönt a képviselő-testület. Bezenye Község Helyi Választási Bizottság tagjainak az alábbi személyeket javasolom megválasztani

Lenzsér-Csiba Adrienn 9223 Bezenye, Jókai Mór utca 19.

Novák-Fabsich Kitti 9223 Bezenye, Táncsics Mihály utca 8/A

Matusich Gergelyné 9223 Bezenye Szabadság u 25. lakosokat.

A választási bizottság tagjai és póttagjai a megválasztásukat követő öt napon belül a polgármester előtt az egyes közjogi tisztségviselők esküjéről és fogadalmáról szóló törvény szerinti szöveggel esküt vagy fogadalmat tesznek. Jogaikat csak az eskü- vagy fogadalomtételt követően gyakorolhatják.

Márkus Erika polgármester megköszöni az előterjesztést és szavazásra teszi fel a Helyi Választási Bizottság tagjainak megválasztása napirendi pontot.

A képviselő-testület *egyhangúlag, 7 igen szavazattal* az alábbi határozatot hozza:

**60/2022.(IV.26.) h a t á r o z a t**

Bezenye Községi Önkormányzat Képviselő-testülete a Bezenye Község Helyi Választási Bizottság tagjainak

*Lenzsér-Csiba Adrienn 9223 Bezenye, Jókai Mór utca 19.*

*Matusich Gergelyné 9223 Bezenye, Szabadság u 25.*

*Novák-Fabsich Kitti 9223 Bezenye, Táncsics Mihály utca 8/A*

szám alatti lakosokat megválasztja.

Felkéri a polgármestert, hogy a bizottság tagjainak és póttagjainak polgármester előtti eskütételéről a megválasztásukat követő 5 napon belül intézkedjen.

Felelős: Márkus Erika polgármester

 dr. Gáli Péter jegyző

Határidő: azonnal

Mivel több napirendi pont nem volt a polgármester asszony megköszöni a részvételt és az ülést bezárja.

k.m.f.

**Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Sándor Vincéné**  **Szakos Géza**

 jegyzőkönyv hitelesítő jegyzőkönyv hitelesítő